Производството е по реда на чл. 185 и сл. от АПК, образувано по жалба  от П. Т. З., срещу чл. 49,т.41 в частта "над 14г.-2,50 лв." от Наредба №9 за определянето и администрирането на местните такси и цени на услуги на територията на община М., приета с Решение №231 по протокол №18/26.10.2016г.  на ОбС-М..
Твърди се в жалбата, че в тази част Наредба №9 е незаконосъобразна и следва да бъде отменена, като същата попада и под забраната на чл. 4 от ЗЗдискр. Таксата представлявала явен абонамент, който противоречи на принципа за свободен достъп но обществените библиотеки.
Моли съда да отмени оспорения текст от общинската наредба.
В съдебно заседание страните р.пр не изпращат представител. В писмено становище жалбоподателят поддържа подадената жалба.
Участващия по делото прокурор заема становище за основателност на жалбата.
След преценка на изложеното в жалбата, като прецени събраните по делото доказателства съдът направи следните фактически и правни изводи:
Жалбата е процесуално допустима. За жалбоподателя е налице правен интерес от търсената защита предвид представената на л. 5 от делото приходна квитанция. З. е платил читателска такса в размер на 2,50 лв. и се явява адресат на оспорената разпоредба.
Разгледана по същество жалбата е основателна.
Оспорената общинска наредба е приета от компетентен орган с необходимия кворум от О. съветници.  Съгласно нормата на чл. 3 от ЗОБ, обществените библиотеки осигуряват правото на гражданите на равноправен и свободен достъп до библиотечно-информационното обслужване. Те съдействат за изграждането на гражданското и информационното общество. Обществени библиотеки са Националната библиотека "Св. св. Кирил и Методий", регионалните, общинските и читалищните библиотеки-чл. 7 от Закона. Градската библиотека в гр. М. е общинска библиотека по смисъла на чл. 33, ал.1 ЗОБ. 
В оспорения текст от Наредба №9 на община М. е предвидена годишна регистрация за читатели в размер на 1.0 лв. за лица до 14г. възраст и пенсионери и 2,50 лв. за лица над 14г. възраст. Предоставянето на библиотечнияя фонд за четене  по смисъла на чл. 51, ал.1,т.1 ЗОБ/ е основна библиотечна услуга и съгл. разпоредбата на чл. 51, ал.2 ЗОБ се предоставя безвъзмездно. Иначе казано ОбС-М. неправомерно, в противоречие с акт от по-висока степен е определил такса годишна регистрация. По своята същност таксата за годишнаа регистрация е читателска такса и не се дължи ex lege. 
Предвид тези съображения нормата на чл. 49, т. 41 в частта: "годишна регистрация за читатели" следва да бъде отменена като незаконосъобразна- противоречаща на акт от по-висока степен.
Мотивиран от горното АССм в настоящия си съдебен състав

Р Е Ш И :

ОТМЕНЯ по оспорване на П. Т. З. разпоредбата на  чл. 49, т. 41 в частта: "годишна регистрация за читатели" от Наредба  №9 за определянето и администрирането на местните такси и цени на услуги на територията на община М., приета с Решение №231 по протокол №18/26.10.2016г.  на ОбС-М., изм. с Решение №267/21.12.2016г. по Протокол №22 ;изм. с Решение №331/19.04.2017г. по Протокол №26; изм. с Решение №392/26.07.2017г. по Протокол №30;изм. с Решение №409/30.08.2017г. по Протокол №32;изм. с Решение №466/24.01.2018г. по Протокол №38;изм. с Решение №508/21.03.2018г. по Протокол №40 и изм. с Решение №525/25.042018г. по Протокол №42 на ОбС-М. КАТО НЕЗАКОНОСЪОБРАЗНА .
РЕШЕНИЕТО подлежи на обжалване пред ВАС в 14-дневен срок от съобщението на страните.

                                                             ПРЕДСЕДАТЕЛ:

                                                                       ЧЛЕНОВЕ: